Кой беше първият пациент с коронавирус и как започна пандемията ? Няма ясното около произхода на Ковид - 19 , в Китай твърдят , че не е оттам Преди около година в Ухан беше регистриран първият пациент с Ковид - 19 . И до днес не се знае почти нищо за него . Няма яснота и около произхода на коронавируса . Пекин междувременно твърди , че не е тръгнал от Китай , пише " Дойче веле " . В началото на януари тази година в многомилионния китайски град Ухан беше регистриран първият случай на ново мистериозно белодробно заболяване . За така наречения " нулев пациент " и до днес обаче не знаем почти нищо . Днес , близо година по - късно и след 1 , 5 милиона жертви на болестта в цял свят , Китай има своя собствена теория за произхода на новия вирус Sars - CoV - 2 и причиняваната от него болест Ковид - 19 . Така например във Facebook китайският " Народен вестник " , който е рупор на Китайската комунистическа партия , написа преди няколко дни следното : " Всички налични доказателства сочат , че коронавирусът не е тръгнал от Ухан " . Вирусът може и да е бил открит за първи път в този китайски град , но той не тръгва оттам , казва пред вестника един експерт . Китай сочи към Индия и Италия Подобно становище изрази още миналата пролет говорител на китайското външно министерство , който дори допусна , че американските военни са вкарали вируса в Китай . Междувременно говорителят използва по - умерена риторика и твърди , че " проследяването на корените на вируса е динамичен процес , включващ различни страни и региони " . Сега ново китайско изследване стига до извода , че първите случаи на Ковид - 19 са били открити в Индия , а не в Ухан . Друго спорно проучване , тиражирано от държавните медии , пък посочва Италия като първоизточник на заразата . Световната здравна организация ( СЗО ) определи всички тези твърдения като " високо спекулативни " . Западни експерти са по - склонни да вярват , че по този начин Китай иска да излъска имиджа си и да отклони вниманието от сериозните пропуски , допуснати в началото . Друга разпространявана в Китай версия за произхода на вируса е , че той е бил вкаран в страната със замразени вносни храни . В тази връзка контролът на вносните стоки впоследствие беше затегнат . Отново западни експерти обаче смятат за минимална опасността от предаване на вируса чрез дълбоко замразени храни . Или както посочва бременският вирусолог Андреас Дотцингер пред германската обществено - правна телевизия АРД : " Изключвам този вариант с над 90 процента сигурност " . Противоречиви данни за т . нар . " нулев пациент " Същевременно международните проучвания за това откъде е тръгнала заразата се концентрират единствено върху китайския град Ухан . И до днес обаче остава неясно кой е бил първият заразен човек . В някои медийни публикации се посочват трима кандидати за " нулевия пациент " : един 55 - годишен мъж от китайската провинция Хубей , който се е заразил още в средата на ноември 2019 година ; една продавачка на скариди на пазара в Ухан ; друг мъж , който точно преди 1 година - на 1 декември 2019 - е проявил за първи път симптомите на заболяването . Неясно остава също така как вирусът се е прехвърлил от животно , най - вероятно от прилеп , върху човека . Точно това се опитва да проучи международен екип от експерти по поръчение на СЗО , които интервюират първите пациенти и проучват щателно всички обстоятелства , свързани с пазара в Ухан - какво точно се е продавало на него при избухването на заразата и откъде е дошла стоката . Защо Пекин бави разследването ? Дотук Пекин не се е отнесъл сериозно към проучването на произхода на заразата от независими експерти . Първата подобна мисия на СЗО от миналия февруари не донесе почти нищо - още повече , че експертите изобщо не бяха допуснати до пазара в Ухан . От месец май СЗО се опитва да изпрати втора подобна мисия , а Пекин този път обеща да сътрудничи по - активно . Но и досега няма договорена дата , на която десетте участници в експертната група могат да пристигнат в Китай .